stanford-oval/wikipedia huggingface dataset:
הגומונים
הדמויות > הרעים

הדוכס זיגמונד איגת'ורן (Duke Sigmund Igthorn) - אביר לשעבר בממלכת דאנווין, הוא גורש לאחר שחתר תחת המלך גרגור. לאחר שגורש הוא מצא מקלט בטירת דרייקמור וגיבש לעצמו צבא של העוגים עליהן הוא מפקד. הוא נבל תחמן וחם מזג אשר מנסה באופן קבוע לכבוש את ממלכת דאנווין.
טודי (Toadie) - העוג הקטן ביותר בטירת דרייקמור, והמשרת האישי של איגת'ורן.
ליידי ביין (Lady Bane) - המכשפה הרעה של הסדרה.
העוגים (The Ogres) - חייליו של הדוכס איגת'ורן. חזקים וגדולים, אבל טיפשים מאוד.
דובי דווידוב

| --- | --- |

משפחת דווידוב מתוך שיר הפתיחה
 מבוסס על:  "דובי ברנשטיין" מאת סטאן ויאן ברנשטיין
 סוגה:  סדרת הנפשה, סדרת קומדיה
 בימוי:  באז פוטמקין
 מדבבים:  ראו כאן
 מדבבים בעברית:  ראו כאן
 ארץ מקור:  אוסטרליה אוסטרליה ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  52
 תוכנית המשך:  משפחת דובינשטיין
 הפקה
 מפיק:  באז פוטמקין
 חברת הפקה:  Endemol Australia
 מוזיקה:  אליוט לורנס
 אורך פרק:  11 דקות
 שידור
 רשת שידור:  CBS
 רשת שידור בישראל:  ערוץ הילדים
 פורמט (קול):  סטריאו
 תקופת שידור מקורית:  14 בספטמבר 1985 – 7 במרץ 1987
 תקופת שידור בישראל:  1997
 קישורים חיצוניים
 דף התוכנית ב-IMDb
דובי דווידוב (באנגלית: The Berenstain Bears, "דובי ברנשטיין") היא סדרת הנפשה קומית אוסטרלית-אמריקאית, המבוססת על סדרת הספרים "דובי ברנשטיין" מאת סטאן ויאן ברנשטיין, אשר בוימה על ידי באז פוטמקין והופקה על ידי Endemol Australia.
הסדרה שודרה לראשונה בארצות הברית בדיבוב אנגלי בערוץ CBS, החל מ-14 בספטמבר 1985 עד 7 במרץ 1987. בישראל הסדרה שודרה בדיבוב לעברית בערוץ הילדים בשנת 1997, עשור לאחר סיום הסדרה בשידור המקורי. לסדרה הופקו שתי עונות ו-52 פרקים באורך 11 דקות.
בשנת 2003 הופקה הסדרה "משפחת דובינשטיין", אשר משמשת כעיבוד נוסף לסדרת הספרים.
תקציר העלילה

הסדרה עוקבת אחר משפחת דובים שמתנהגת כמו בני אדם. המשפחה מתגוררת בעץ, וכוללת אבא, אמא, אח ואחות. בכל פרק בסדרה הדובים עוברים הרפתקאות ולומדים דברים חדשים. חלק מהפרקים מבוססים על ספרים מתוך סדרת הספרים "דובי ברנשטיין", וחלק בעלי עלילה מקורית.
דמויות ומדבבים

| שם הדמות | מדבב/ת באנגלית | מדבב/ת בעברית |
| --- | --- | --- |
| אבא | בריאן קאמינגס | אמיר איבגי |
| אמא | רות באזי | גיתית שובל |
| אח | דייוויד מנדנהול | יוני יהב |
| אחות | כריסטינה לאנגה | בת אל קראוזה |
| ראלף הנבל | פרנק ולקר | שאולי הלוי |
| ראש העיר | בריאן קאמינגס | רון דרויאן |
בנוסף דיבבו בדיבוב האנגלי ג'וש רודין ומריסה מנדנהול.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 26 | 14 בספטמבר 1985 | 3 ביוני 1986 |
|  | 2 | 26 | 13 בספטמבר 1986 | 7 במרץ 1987 |
הפקה

לאחר שהפיקו עם ג'ו קטס בין השנים 1979–1983 חמישה סרטי טלוויזיה מונפשים שמבוססים על סדרת הספרים "דובי ברנשטיין", סטאן ויאן ברנשטיין החליטו להפיק את סדרת הטלוויזיה. המדבבים בדיבוב המקורי של הסרטים לא חזרו לדבב בסדרת הטלוויזיה, ובשונה מהסרטים הדמויות לא דיברו בחרוזים.
מועמדויות

| שנה | פרס | קטגוריה | מועמד/ת | תוצאה |
| --- | --- | --- | --- | --- |
| 1987 | פרס אמי לתוכניות טלוויזיה יומיות | שחקן יוצא מן הכלל בתוכנית ילדים | רות באזי | מועמדות |
| 1987 | פרס הומניטאס | סדרה מונפשת לילדים | הפרק "Forget Their Manners" | מועמדות |
ראו גם

משפחת דובינשטיין
אדוני הרשע

| --- | --- |

אדוני הרשע, כפי שהופיעו על עטיפת החוברת Secret Avengers #31 מנובמבר 2012. אמנות מאת ארתור אדמס וג'ייסון קית'.
 סוג:  קבוצת נבלי-על
 הוצאה לאור:  מארוול קומיקס
 הופעה ראשונה:  Avengers #6 (יולי 1964)
 יוצרים:  סטן לי ג'ק קירבי
 מידע
 סטטוס:  לא פעיל (קבוצה ראשית), פעיל (האדונים הצעירים)
 בסיס:  באגאליה, בעבר: הר צ'ארטריס, בסיסים בסימקאריה, קולורדו ואיידהו, הר בדרום אמריקה
 חברוּת בקבוצה:  האדונים הצעירים: קונסטריקטור (מנהיג), מוציא להורג, האביר השחור, השלט, הילד הרדיואקטיבי, הממיס, מורג, דת'לוקט, סנוט, ראש ביצה, מאקו, מאדבאג, המחפר
 חברוּּת לשעבר בקבוצה:  אולטרון, ברון זמו, האיש הסופג, הממיס, האביר השחור, אדם-קוף, הגרגויל האפור, דוקטור אוקטופוס, מכשפת, מוציא להורג, ראש ביצה, וונדר מן, שוקר, העקרב, ברדס הארגמן, מאדאם מאסק, סונגבירד, שטניש, יילוג'אקט, גוליית, בומרנג, באטרוק המזנק, מיסטר הייד, בולדוזר, מונסטון, קלו, האיש הרדיואקטיבי, טיטניה, ויפלאש, בלאקווינג, חרש המכונות, סקורצ'ר, חיפושית, מקס פיורי, מסתננים בני-נוער מעולם הרצח (ניקו מינורו, אנכרוניזם, קאלן בלודסטון, צ'ייס סטיין, האזמאט ועוד), הידרו-מן, קרוספייר ועוד
 דמויות קשורות
 אויבים:  האוונג'רס 
 
אדוני הרשע (באנגלית: Masters of Evil) היא קבוצה בדיונית של נבלי-על המופיעה בחוברות הקומיקס ביקום מארוול קומיקס. הקבוצה הופיעה לראשונה בחוברת Avengers #6 מיולי 1964, ונוצרה על ידי הכותב סטן לי והמאייר ג'ק קירבי.
אדוני הרשע היא מקבוצות נבלי הראשונות בקומיקס, ביניהן ששת המרושעים מאותה שנה וחברת מפלצות הרשע ממרץ 1943. הקבוצה הופיעה בתור הכסף של הקומיקס, והמשיכה מאז להופיע בהמשכיות מארוול, בעיקר בחוברות האוונג'רס ות'נדרבולטס.
היסטוריה בדיונית > צוותו של היינריך זמו

בכוונה לנקום ביריבו מימי מלחמת העולם השנייה קפטן אמריקה, ברון היינריך זמו הרכיב צוות נבלי-על עם האביר השחור, הממיס והאיש הרדיואקטיבי על מנת להביס את הקפטן ואת קבוצתו החדשה, האוונג'רס. לאחר לכידת האוונג'רס, תוכניתם הייתה שחרור "דבק אקס" ברחבי העיר. האוונג'רס מצאו נוגדן לדבק מידיו של פיט המדביק (Paste-Pot Pete). האוונג'רס כלאו את הממיס, האביר השחור והאיש הרדיואקטיבי, וזמו ברח. במסוקו, זמו פתח מכל מלא בגז מדמיע, אך הצליח לברוח גם משם. מאוחר יותר, זמו צירף אל הצוות את הצמד מכשפת ומוציא להורג, אותם זמו מצא בעת שנשלחו לגלות על ידי אודין. מכשפת הפנטה את תור כדי שהוא בתורו יתקוף את חבריו לאוונג'רס, אך איירון מן ביטל את השפעת ההיפנוט. בדרום אמריקה, קפטן אמריקה נלחם בזמו, מביס אותו, עולה למסוקו ועוצר בעדו מלירות בשאר האוונג'רס. מכשפת הטילה כישוף אשר הביא את המסוק לגג-הבניין בו היא ומוציא להורג שהו. מוציא להורג מביס את קפטן אמריקה, אך תור שולח את כל אדוני הרשע למימד אחר.
זמן קצר לאחר מכן, מכשפת החזירה את הצוות לכדור הארץ באמצעות כישוף. במקביל, סיימון ויליאמס קיבל כוחות על אנושיים וגוף מאנרגיה יונית, וכדי להישאר בחיים, נזקק לנסיוב אותו מחזיק זמו. הוא לכד את הצרעה ופיתה את האוונג'רס למלכודת, אך הקריב את חייו על מנת להציל את האוונג'רס. לפתע, אימורטוס מופיע, ומציע עזרה לאדוני הרשע נגד האוונג'רס. הוא שולח את קפטן אמריקה לשנת 1760 ולמצודת לונדון, ואדוני הרשע החלו קרב נגד האוונג'רס. כאשר קפטן אמריקה הצליח לחזור, מכשפת חשה בתבוסתם והחזירה את הזמן אחורה לפני הפגישה עם אימורטוס.
זמו חטף את ריק ג'ונס, ואילו מכשפת ומוציא להורג שחררו את האביר השחור והממיס. בעוד קפטן אמריקה התעמת עם זמו באופן אישי על מנת לשחרר את ג'ונס, שאר אדוני הרשע נאבקו באוונג'רס. מוציא להורג אמר לאוונג'רס כי הקרב יפגע באנשים רבים, לכן על האוונג'רס להיכנע. בקרב בין הקפטן לזמו, זמו סונוור מהבוהק שהשתקף ממגנו של הקפטן, ירה בטעות בעצמו ונהרג במפולת סלעים. האוונג'רס הביסו את שאר אדוני הרשע. האביר השחור והממיס הועברו למימד אחר על ידי תור, ואילו מכשפת ומוציא להורג נמלטו.
היסטוריה בדיונית > אדוני הרשע של אולטרון

הצוות השני של אדוני הרשע הורכב על ידי האנדרואיד אולטרון, יצירתו של חבר האוונג'רס הנרי פים, במסווה ברדס הארגמן. אולטרון צירף לצוות את קלו, ויירלווינד, האיש הרדיואקטיבי ואת הממיס. אולטרון ואדוני הרשע החלו מתקפת פתע על אחוזת האוונג'רס, היפנטו את אדווין ג'רוויס למטרתם ולכדו את האוונג'רס. האביר השחור השני הצטרף לאדוני הרשע, אך הוא מתגלה כסוכן כפול אשר גרם לבריחת האוונג'רס. אדוני הרשע הובסו, ואולטרון ברח. שאר הצוות חזרו להתעמת עם האוונג'רס, אך הובסו.
היסטוריה בדיונית > אדוני הרשע של ראש ביצה

ראש ביצה, יריבם של הנרי פים והצרעה, הרכיב צוות שלישי של אדוני הרשע. הוא שחרר מהכלא את טייגר שארק, ויירלווינד, מונסטון ואת העקרב, אותם צירף לצוות. לפני שהחלו במזימותיהם, ויירלווינד חמק משאר הצוות על מנת לנקום בצרעה לבדו. שאר הצוות נאלץ ללכת אחריו, ובעקבות כך הובסו. ראש ביצה שחרר את מונסטון וטייגר שארק, אך לא את ויירלווינד והעקרב. אותם הוא החליף באיש הרדיואקטיבי, שוקר וחיפושית. על מנת לנקום בפים, ראש ביצה שלח את אדוני הרשע לחטוף אותו מבית המשפט, בו נשפט על פשעים אותם ראש ביצה ביצע. ראש ביצה גרם לכך שפים ייראה חבר בקבוצה, וזאת כדי שיוכל להיעזר בו ביצירת נסיוב לאריכות ימים. פים העמיד פנים שהוא הצטרף למטרתו, אך למעשה המציא מכשיר שיאפשר לו להביס את אדוני הרשע. ראש ביצה נהרג כאשר הוקאיי ירה חץ אשר סתם את בית הפליטה של אקדחו, ואדוני הרשע התפרקו.
היסטוריה בדיונית > אדוני הרשע של הלמוט זמו

בנו של היינריך זמו, הלמוט, הרכיב צוות רביעי של אדוני הרשע. בניגוד לצוותים הקודמים, שמספרם היה מצומצם, גרסה זו כללה יותר חברים - ביניהם נמנים טייגר שארק, טיטניה, מונסטון, האיש הסופג, מימי הצורחת, הגרגויל האפור, גוליית ופיקסר. זמו תכנן כי לאחר שיביס את האוונג'רס, הצוות יביס גם את האוונג'רס מהחוף המערבי וארבעת המופלאים. אדוני הרשע תקפו את אחוזת האוונג'רס, הטילו עליה מצור וסכסכו בין חברי האוונג'רס השונים. נאמור הסאב-מארינר לקח חופשה ללא תשלום על מנת לחזור לאטלנטיס, קפטן מארוול מוניקה רמבו נלכדה במימד הכוח האפל על ידי בלאקאאוט, והרקולס נפל לתרדמת. הצרעה נותרה חברת האוונג'רס היחידה שנשארה כדי לכבוש מחדש את האחוזה, בעוד מיסטר הייד עינה את ג'רוויס. בעזרת תור, איש הנמלה, דוקטור דרואיד, פלדין וספיידרמן, האוונג'רס הצליחו להביס את אדוני הרשע ולשחרר את האחוזה.
היסטוריה בדיונית > אדוני הרשע של דוקטור אוקטופוס

במהלך מלחמת האינסוף, דוקטור אוקטופוס ניצל את היעדר גיבורי-העל בשביל להרכיב צוות חמישי של אדוני הרשע, הכולל בין היתר את האיש הסופג, טיטניה, יילוג'אקט, שוקר ואודבול. הם הובסו על ידי שומרי הגלקסיה מארץ-691, ופורקו.
היסטוריה בדיונית > אדוני הרשע השניים של הלמוט זמו

פעם נוספת, הלמוט זמו ניסה להרכיב צוות שישי של אדוני הרשע, אליו צירף את חיפושית, מונסטון, מימי הצורחת, מונסטון, גוליית ופיקסר. כאשר מרבית גיבורי העל נהרגו לכאורה על ידי אונסלוט, זמו ראה זאת כהזדמנות לו ולצוותו להתחזות לגיבורי-על ולהשיג קבצים ומידע אשר יעזרו להם.
היסטוריה בדיונית > אדוני הרשע של ג'אסטין האמר

ג'אסטין האמר, בתו של ג'סטין האמר וברדס הארגמן החדשה, הרכיבה צוות שביעי וחדש של אדוני הרשע הכלל בין היתר את בומרנג, בלאקווינג, טייגר שארק, קלו, אדם-קוף, חרש המכונות וקונסטריקטור. הם נלחמו בקבוצת ת'נדרבולטס וניסו לגייס אותם לשורותיהם, אך הובסו וחלק מהקבוצה אף עברו לת'נדרבולטס.
היסטוריה בדיונית > אדוני הרשע של מועצת הצל

בשליחות מועצת הצל, מקס פיורי - מודל חיקוי אנושי של מנהל סוכנות S.H.I.E.L.D ניק פיורי - יצר את הקבוצה השמינית של אדוני הרשע וצירף אליה את הנסיכה פיתון, ויפלאש ונקמה. הם התגלו על ידי האוונג'רס הסודיים, במשימה אשר נוהלה על ידי קפטן אמריקה והוקאיי. לקבוצה הצטרפו בין היתר קונסטריקטור, קרוספייר, דיאבלו, פיירבראנד וקילר שירק. הם לכדו את ג'ון סטיל, כאשר זה האחרון ניסה להימלט מבאגאליה (מדינה תחת שליטת מועצת הצל) עם כתרי הנחש והקוצים. על מנת להשיג את כתר הזאבים, מקס פיורי שכר את טאסקמאסטר, אשר דרש יותר כסף ורשות להסתתר בבאגאליה. כאשר טאסקמאסטר השיג את הכתר, פיורי לא היה מסוגל לזכות בכוחותיו, וזאת כי הוא מודל חיקוי אנושי. כאשר טאסקמאסטר ענד את הכתר, הוא התקשה לשלוט בכוחותיו. תחת שליטתו של "התהום", אדוני הרשע ניסו לצאת מבאגאליה כדי לגרום לשאר העולם להיות תחת שליטתו של התהום, אך נתקלו באוונג'רס הסודיים. בעוד הקרב נמשך, ונום החדש שבר את הכתרים והביס את טאסקמאסטר. כאשר האוונג'רס הסודיים פשטו על באגאליה כדי לגייס את טאסקמאסטר, הם נאלצו להילחם באדוני הרשע. בחוברת זו, נראה כי בי-ביסט, מאדקאפ, רינגר ונבלי-על לא ידועים הצטרפו לצוות.
בעקבות מותו של מקס פיורי, ברון הלמוט זמו השתלט על אדוני הרשע והוכתר כמנהיגם. חוגו הפנימי כולל את מאדאם מאסק כיד ימינו, קונסטריקטור כשומר ראשו ודיימון הלסטרום כמומחה לענייני כישוף. לאחר שקאלן בלודסטון הגיע לבאגאליה, קבוצה המונה את אנכרוניזם, צ'ייס סטיין, ניקו מינורו, דת'לוקט, קאמי והאזמאט השתגרו לבאגאליה לפאב "החור". לאחר קרב עם אדוני הרשע, קאלן מופיע ומגלה לקבוצת חבריו כי הוא הצטרף לאדוני הרשע. קונסטריקטור ומאדאם מאסק מסדרים לקאלן עמדת טלפורטציה, למקום הסמוך ל"קזינו הרצח" החדש של ארקייד. זמו, מאסק, קונסטריקטור והלסטרום צופים בגיבורים מתעמתים עם ארקייד, אשר בנה את קזינו הרצח כתחליף לעולם הרצח שלו. כאשר ארקייד נהרג, זמו וחבר מרעיו החלו בתכנון צעדיהם הבאים. לאחר שהגיבורים הצעירים נלכדו בפשיטת S.H.I.E.L.D על באגאליה, הלסטרום השתגר לבסיס S.H.I.E.L.D והחזיר את הצעירים לבאגאליה. שם, זמו הציע לגיבורים להצטרף לאדוני הרשע. זמו הורה למאסק, קונסטריקטור והלסטרום לצאת עם הגיבורים - אשר הצטרפו כולם לאדוני הרשע פרט לקאמי - לסיור בבאגאליה. לאחר שזמו אמר לקאמי כי הוא מכבד את בחירתה, היא הותקפה על ידי קונסטריקטור. קונסטריקטור אמר לקאמי כי "האיש נתן לך בחירה, רק שאת בחרת לא נכון". דת'לוקט וצ'ייס סטיין הצטרפו לאדונים הצעירים בהדרכת קונסטריקטור, ואילו ניקו מינורו נפגשה עם אלכס ויילדר, אהובה המת שקם לתחייה על ידי הלסטרום. כמו כן, מתגלה כי ארקייד חי, וכלוא על ידי אדוני הרשע. לאחר שהיא ואנכרוניזם עזבו את אדוני הרשע, האזמאט הזעיקה לבאגאליה את האוונג'רס, שהחלו בקרב עם אדוני הרשע. בעקבות כך, ניקו וקאלן עזבו את אדוני הרשע, והותירו את דת'לוקט וצ'ייס לבדם בקבוצה. עלילה זו הסתיימה כאשר כל גיבורי העל הצעירים חזרו לצוותיהם הקודמים, פרט לדת'לוקט אשר נשארה עם האדונים הצעירים.
היסטוריה בדיונית > אדוני הרשע של לייטמאסטר

במקביל לאדוני הרשע של מועצת הצל, לייטמאסטר הרכיב צוות תשיעי של אדוני הרשע. הוא צירף לקבוצה את חברי צוות הריסה, האיש הסופג, טיטניה, מיסטר הייד, ויירלווינד ובלאקאאוט. כאשר ניסו לשדוד את תאגיד אלקמקס, הם נתקלו בקבוצת ששת העליונים של ספיידרמן העליון והובסו.
צוותים קשורים > האדונים הצעירים

קבוצה זו הופיעה לראשונה באירועי "שלטון אפל", כגרסה צעירה לאוונג'רס האפלים בדומה לאוונג'רס הצעירים, ואף ניסו להיות גיבורי על. חברי הקבוצה כוללים את:
קונסטריקטור - נעשה מדריך הקבוצה בשליחות ברון זמו. נהרג בעקבות מחלה סופנית.
הממיס - מנהיג הקבוצה הראשון. כריסטופר קולצ'יס הוא מוטאנט בעל יכולת המסת מולקולות.
הסמל - ליסה מולינארי היא זו שהייתה הגורם ליצירת הצוות, כחלק מפרויקט על גיבורי-על. היא בעלת "מעיל טיבורו" הקסום, המאפשר הצמחת ארבע זרועות נוספות, אפשרות לעוף ושליפת כלי נשק יש מאין.
ראש ביצה - אנדרואיד שתוכנת לחקור את האנושות ולכבד אותה, אך תכנותו שונה מדי פעם על ידי ביג זירו. כאנדרואיד הוא בעל כוח על אנושי, טלפתיה מוגבלת, תעופה, כישורי האקינג ועוד.
ביג זירו - אמיטי האנטר היא נאו-נאצית פאשיסטית בעלת כוחות הדומים לאלו של סטאטור, הנרי פים ושאר אלו אשר הושפעו מחלקיקי פים - יכולת להגדיל ולהקטין את גובהה. כוחה הפיזי שופר, והיא בעלת כישורים טכנולוגיים.
מכשפת - סילבי לאשטון הייתה תושבת אוקלהומה, באזור מעליו ריחפה אסגרד. לוקי העניק לה יכולות קסם, בהן שינוי צורה, טלפורטציה ומטחי אנרגיה.
מוציא להורג - דניאל דובואה הוא בנה של זלדה דובואה, הנסיכה פיתון. הוא למד בבית הספר היוקרתי בו למדה גם קייט בישופ. הוא מיומן בשימוש עם כלי נשק, ונוקט בגישה רצחנית בסגנון המעניש. ללא ידיעתו, אמו ממנה את פעילותיו: כאשר גילה זאת, הוא הרג אותה לכאורה על ידי פיצוץ מכוניתה.
מאקו - ילד המבחנה הראשון מאטלנטיס, אשר נוצר מערבוב זרעם של אטומא ואורקה בין היתר.
האביר השחור - נערה בעלת שריון, אשר מזכיר את זה של האביר השחור המקורי.
הילד הרדיואקטיבי - נער אשר פולט קרינה רדיואקטיבית כה חזקה, אשר מסוגלת להמיס בשר אדם. הוא נאלץ ללבוש חליפה, ונחשב למת בקרב של האדונים נגד חטיבת הנוער בלאטבריה. עם זאת, הוא התגלה בחיים.
בשנת 2014, לצוות הצטרפו חברים חדשים: המחפר, בנו של פליידרייבר; סנוט, מוטאנט אשר כוחותיו קשורים לנזלת ובעל כוח על אנושי; מאדבאג, מוטאנט בעל פיזיולוגיה הדומה לסרטן מואנש; דת'לוקט, בתו של יוצר תוכנית דת'לוק ועברה את שיפורי דת'לוק בעצמה; מורג, ערפד מלאטבריה; ולבסוף צ'ייס סטיין ואלכס ויילדר, חברים לשעבר בקבוצת Runaways.
צוותים קשורים > ממזרי הרשע

בעלילת "עידן הגיבורים" שלאחר אירועי מצור, קבוצת נבלי-על צעירים אשר התעמתה עם בעלי הברית הצעירים כונתה "ממזרי הרשע". חברי הקבוצה הם בניהם לכאורה של נבלי על ידועים: הנעלה הוא בנו לכאורה של המנהיג, אפטרשוק היא בתו לכאורה של אלקטרו, ראש-קרב הוא בנו לכאורה של האיש הרדיואקטיבי, מורטאר (מרגמה) היא בתו לכאורה של הגרגויל האפור, סינגולריות הוא בנו לכאורה של גרביטון, והגחלת הוא בנו לכאורה של פיירו.
הערות שוליים

↑  Avengers #6
↑  Avengers #7
↑  Avengers #9
↑  Avengers #10
↑  Avengers #15
↑  Avengers #16
↑  Avengers #54
↑  Avengers #55
↑  Avengers #83
↑  Avengers #222
↑  Avengers #223-229
↑  Avengers #270-276, West Coast Avengers #16, The Amazing Spider-Man #283 and Captain America #324
↑  Guardians of the Galaxy #28-29
↑  Thunderbolts '97 Annual
↑  Thunderbolts #1
↑  Thunderbolts #24-25
↑  Secret Avengers #21.1
↑  Secret Avengers #29
↑  Secret Avengers #30
↑  Secret Avengers #31
↑  Secret Avengers #32
↑  Secret Avengers Vol.2 #2
↑  Avengers Undercover #1
↑  Avengers Undercover #2
↑  Avengers Undercover #3
↑  Avengers Undercover #4
↑  Avengers Undercover #5
↑  Avengers Undercover #6
↑  Avengers Undercover #7
↑  Avengers Undercover #8
↑  Avengers Undercover #9
↑  Avengers Undercover #10
↑  Superior Spider-Man Team-Up #5-6
↑  Young Allies Vol.2 #1-5
חתולי הרעם

| --- | --- |

הסמל של חתולי הרעם, בצורתה של "העין של מרעום"
 סוגה:  אנימציה, פעולה, מדע בדיוני, הרפתקאות
 יוצרים:  טובין וולף 
 בימוי:  Katsuhito Akiyama, ארתור רנקין ג'וניור, ג'ולס באס 
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  130 
 הפקה
 חברת הפקה:  Rankin/Bass Animated Entertainment 
 הפצה:  טלפיקצ'רס 
 מוזיקה:  Bernard Hoffer 
 אורך פרק:  22 דקות
 שידור
 רשת שידור:  סינדיקציה
 רשת שידור בישראל:  ערוץ הילדים
 תקופת שידור מקורית:  23 בינואר 1985 – 1990
 קישורים חיצוניים
 דף התוכנית ב-IMDb
 
חתולי הרעם (באנגלית: ThunderCats) היא סדרת אנימציה אמריקאית שהופקה לטלוויזיה לערוץ סינדיקציה בשנים 1985–1990, במשך 4 עונות. בישראל שודרה התוכנית בערוץ הילדים של הכבלים במהלך שנות ה-90, מלווה בכתוביות וללא דיבוב לעברית.
הסדרה הופקה על ידי חברת Rankin/Bass Productions, והתבססה על דמויות שנהגו ונוצרו על ידי טובין וולף, אמריקאי שעסק בתחום הפטנטים. העונה הראשונה של הסדרה, ששידורה החל ב-11 בספטמבר 1985 (לאחר שידור שני פרקי פיילוט), כללה 65 פרקים. שלוש העונות שלאחר מכן כללו 20 פרקים כל אחת.
הסדרה הופצה בארצות הברית על ידי חברת Telepictures, אשר התמזגה מאוחר יותר עם חברת ההפקה Lorimar. לקראת סוף שנת 1988 נקנתה החברה על ידי חברת האחים וורנר - אשר הפכה לבעלת הזכויות על הסדרה.
מוצרים נלווים

החל בשנת 1985 ולמשך כ-6 שנים, הפיצה חברת מארוול קומיקס סדרת קומיקס המבוססת על סדרת הטלוויזיה. החל בשנת 2002 פרסמה חברת DC קומיקס, שבבעלותה של חברת האחים וורנר (בעלת הזכויות על "חתולי הרעם") סדרת קומיקס נוספת המבוססת על גיבורי סדרת הטלוויזיה.
במהלך השנים הופצו גם בובות של דמויות הסדרה, משחקי מחשב, משחקי קופסה ומארזי DVD שונים.
סרטים בעקבות הסדרה

בשנת 1986, בין העונה הראשונה לשנייה של הסדרה, הופק לטלוויזיה סרט אנימציה בשם חתולי הרעם - הו! (באנגלית: !ThunderCats - HO).
בשנת 2010 היה צפוי לצאת לאקרנים סרט קולנוע בטכנולוגיית CGI על ידי האחים וורנר, המבוסס על סדרת הטלוויזיה, אך ההפקה בוטלה לאחר הכישלון הקופתי של הסרט ספיד רייסר בשנת 2008.
אזכורים בתרבות

דמויות מתוך חתולי הרעם הופיעו במספר פרקים של הסדרות רובוט צ'יקן, דירת המצוירים וסאות'פארק.
בסרט ג'ונו מ-2007, צועקת גיבורת הסרט את הסיסמה "חתולי הרעם - הו!" תוך כדי שהיא יולדת.
הסרט הישראלי "חתולות הרעם", אשר הופק בשנת 1998 במסגרת פרויקט "סיפורים קצרים על אהבה" של קשת, מתבסס בשמו על הסדרה.
קראטה קיד (סדרת טלוויזיה)

| --- | --- |

 מדבבים:  ג'ואי דדיו רוברט איטו ג'סיקה קאוויה
 ארץ מקור:  ארצות הברית ארצות הברית
 מספר עונות:  1
 מספר פרקים:  13
 הפקה
 הפצה:  Sony Pictures Television 
 שידור
 רשת שידור:  NBC
 תקופת שידור מקורית:  9 בספטמבר 1989 – 16 בדצמבר 1989
 קישורים חיצוניים
 דף התוכנית ב-IMDb
 
קראטה קיד (באנגלית: The Karate Kid) היא סדרת הנפשה אמריקאית, שמבוססת על זיכיון בעל אותו שם, אשר שודרה במקור ברשת NBC בין ספטמבר לדצמבר 1989.
הסדרה שודרה במקביל לסרט השלישי בזיכיון, "קראטה קיד 3", כאשר היא מלווה את גיבורי הסרטים, דניאל לרוסו ומר מיאגי (בדיבוב ג'ואי דדיו ורוברט איטו בהתאמה) בתוספת דמות חדשה - טאקי טמוראי (בדיבוב ג'סיקה קאוויה).
במקור הסדרה הייתה אמורה לכלול 86 פרקים שיתפרסו במספר עונות, אך לבסוף הוחלט לבטל אותה לאחר עונה אחת בעלת 13 פרקים באורך 23 דקות. הסדרה הייתה זמינה באייטונס ובשירות נטפליקס עד 2018.
עלילת הסדרה

בסדרה זו דניאל לרוסו ומר מיאגי מגיעים לאוקינאווה, האזור בו גדל מיאגי ואליו חזרו שניהם בסרט השני בזיכיון. בסדרה הם מנסים להחזיר מקדש בודהיסטי קסום שנגנב מאוקינאווה ולאורך הסדרה עוברים במקומות רבים ונלחמים בנבלים שגנבו אתרים מהמקדש.
מדבבים ודמויות

ג'ואי דדיו – דניאל לרוסו
רוברט איטו – מר מיאגי
ג'סיקה קאוויה – טאקי טמוראי
אגדות ברווזים

| --- | --- |

דוד קמצוץ מקדק, יואי, דואי ולואי בפתיח הסדרה
 מבוסס על:  הדוד קמצוץ 
 סוגה:  אנימציה
 בימוי:  אלן זאסלוב 
 שחקנים:  אלן יאנג  המילטון קמפ  פיטר קאלן  Brian Cummings  טוני אנסלמו  ג'ואן גרבר  מרים פלין  ג'ון פורי  רוסי טיילור  פרנק ולקר  טרי מקגוברן  האל סמית'  קת'לין פרימן  בפסקה זו רשומה אחת נוספת שטרם תורגמה 
 ארץ מקור:  ארצות הברית
 שפות:  אנגלית 
 מספר עונות:  3
 מספר פרקים:  100
 תוכנית המשך:  סיפורים של ברווזים
 הפקה
 מפיק:  אלן זאסלוב 
 חברת הפקה:  אולפני הנפשת הטלוויזיה של דיסני 
 הפצה:  Disney–ABC Domestic Television, דיסני+ 
 מוזיקה:  רון ג'ונס, מארק מולר 
 אורך פרק:  30 דק'
 שידור
 רשת שידור:  סינדיקציית שידור 
 רשת שידור בישראל:  ערוץ 2 (טלעד) הערוץ הראשון
 תקופת שידור מקורית:  11 בספטמבר 1987 – 6 במאי 1990
 קישורים חיצוניים
 shows.disney.com/ducktales
 דף התוכנית ב-IMDb
 
אגדות ברווזים (בעברית נקראת גם מעשיות ברווזיות; באנגלית: DuckTales) היא סדרת אנימציה אמריקאית בת 100 פרקים שהופקה לטלוויזיה בין השנים 1987 ו-1990. הסדרה שודרה בישראל בערוץ הראשון בסוף שנות השמונים ולימים בערוץ 2 במסגרת התוכנית "זמן דיסני" באמצע שנות התשעים.
בשנת 1990 הופק על ידי Disney MovieToons סרט באורך מלא בשם "אגדות ברווזים הסרט: אוצר המנורה האבודה", המבוסס על הסדרה.
בפברואר 2015 הודיע דיסני XD על כוונה לאתחל את הסדרה. הסדרה המחודשת עלתה לשידור ב-12 באוגוסט 2017 בארצות הברית והסתיימה ב-15 במרץ 2021. בישראל עלתה הסדרה לשידור בערוץ דיסני ב-14 בדצמבר 2017 תחת השם "סיפורים של ברווזים" והסתיימה ב-27 במאי 2021.
תקציר העלילה

התוכנית מתמקדת בהרפתקאותיהם של הדוד קמצוץ והאחיינים של דונלד דאק, יואי, דואי ולואי. אף על פי שהאחיינים מתגוררים בדרך כלל יחד עם דונלד דאק, הם נוהגים לגור יחד עם הדוד קמצוץ כאשר דונלד נקרא לשרת בחיל הים.
אף על פי שהדוד קמצוץ הוא הברווז העשיר ביותר בעולם, הוא כל הזמן מנסה למצוא דרכים חדשות להגדיל את הונו. רבים מן הפרקים מתמקדים בניסיונות של הדוד קמצוץ למנוע מנבלים שונים לשדוד את כל הונו. הנבלים העיקריים בסדרה הם חבורת הביגלים (Beagle Boys) ומג'יקה המכשפה אשר תמיד מוצאים דרכים לשדוד ולרמות את דוד קמצוץ והאחיינים. האויב המושבע של דוד קמצוץ בסדרה הוא פלינטהארט גלומגולד (Flintheart Glomgold) אשר מנסה להוציא לפועל תוכניות שונות אשר מטרתם לקחת מהדוד קמצוץ את התואר "הברווז העשיר ביותר בעולם".
במהלך העונה השנייה של הסדרה התווספו שתי דמויות נוספות - פנטון קראקשל (Fenton Crackshell) ובאבה דאק (Bubba Duck). כמו כן, בניגוד לעונה הראשונה שהתרחשה בעיקר במקומות שונים בעולם, עלילות הפרקים של העונה השנייה התרחשו בעיקר בעיירה תל ברווז (במקור: דאקברג), בה גרים הדוד קמצוץ והאחיינים.
למרות שהדוד קמצוץ והאחיינים הם הדמויות הראשיות בסדרה, חלק מפרקי הסדרה מתמקדים גם בדמויות אחרות כמו שגרן או גירו.
הדמויות הראשיות > בית מקדאק

הדוד קמצוץ (במקור סקרוג') (Scrooge McDuck)
יואי, דואי ולואי – שלישיית אחים זהים, אחייניו של דוד קמצוץ
יואי דאק (Huey Duck) – המנהיג בקרב האחים
דואי דאק (Dewey Duck) – החכם בקרב האחים
לואי דאק (Louie Duck) – הכי פיקח בקרב האחים
וביגיל "ובי" ונדרקוואק (Webbigail "Webby" Vanderquack) – ברווזה קטנה, מזכירה את דייזי דאק בצעירותה
גברת בטינה מקורי (Mrs. Bentina Beakley) – אומנת ושומרת הבית, סבתה של ובי
דאקוורת' (Duckworth) – המשרת של דוד קמצוץ
הדמויות הראשיות > חברים

שגרן (במקור: לאנצ'פאד) מקדאק (Launchpad McQuack) - טייס מקצועי, אך מתקשה מאוד בנחיתות.
דונלד דאק (Donald Duck) - הברווז המפורסם בעל פגם הדיבור. דונלד השאיר את האחיינים בהשגחתו של דוד קמצוץ בזמן שהוא עזב לשירות בחיל הים. דונלד מצטרף להרפתקאות החבורה לעיתים קרובות. בסדרה בעברית מדבב אותו שי נובלמן.
הדמויות הראשיות > הדמויות הרעות

פלינטהארט גלומגולד (Flintheart Glomgold) - היריב המושבע של דוד קמצוץ. משמש כדמות הנבל הראשית בסדרה. ברווז זקן ממוצא סקוטי ונחשב לברווז השני העשיר בעולם לאחר הדוד קמצוץ. זומם תמיד כיצד ירוויח יותר כסף או כיצד יצליח לגרום לדוד קמצוץ לאבד את הונו.
חבורת הביגלים (The Beagle Boys) - משפחת שודדים אשר מנסה כל הזמן לשדוד בנקים או לשדוד את הכספת של הדוד קמצוץ.
מג'יקה דה ספל (Magica De Spell) - מכשפה רבת עוצמה, אשר מנסה באופן תדיר להשיג מטבע נדיר אשר ברשותו של הדוד קמצוץ.